# KRETINGOS LOPŠELIO-DARŽELIO ,,ŽILVITIS“ DARBUOTOJŲ ETIKOS KODEKSAS

1. **SKYRIUS BENDROSIOS NUOSTATOS**
2. Kretingos lopšelio-darželio ,,Žilvitis" (toliau − lopšelis-darželis) darbuotojų etikos kodekse (toliau − Etikos kodeksas) skelbiamos bendražmogiškosios bei profesinės etikos vertybinės nuostatos ir moralaus elgesio principai, kuriuos įsipareigoja laikytis darbuotojai. Darbuotojų etikos kodekso vykdymo priežiūros komisija (toliau - Etikos komisija).
3. Etikos kodeksas skiriamas tam, kad padėtų lopšelio-darželio darbuotojams suprasti etiško elgesio problemas, kurios gali kilti darbinėje veikloje, tarpusavio santykiuose, viešame gyvenime, bei padėtų jas spręsti.
4. Etikos kodeksas papildo darbuotojų teisių, pareigų, atsakomybės nuostatas, kurios yra reglamentuotos Lietuvos Respublikos švietimo įstatyme, lopšelio-darželio nuostatuose, vidaus tvarkos taisyklėse ir kituose norminiuose aktuose.
5. Šiame Etikos kodekse vartojamos sąvokos

**Etika** – tai asmens elgesį ir veiksmus sąlygojantis vertybių taikymas.

**Moralė** – tai žmonių elgesį reguliuojančios normos ir principai.

**Pedagogų ir darbuotojų etika** – dora, pareigingumu, atsakingumu, kūrybingumu, sąžiningumu, teisingumu, žmoniškumu, objektyvumu grindžiami tarpusavio ir darbo santykiai, nepriekaištingas etinės elgsenos laikymasis darbe.

**Etikos normų pažeidimas** – poelgis, veiksmas, elgesys darbe, tarpusavio bendravime, sukeliantis prieštaringus bendradarbių vertinimus, pasireiškiančius priimtų etikos kodekse dorovinės elgsenos normų nepaisymu, ignoravimu ar pažeidimu, kuris blogina bendruomenės mikroklimatą, trikdo darbinę nuotaiką ir darbo ritmą.

**Etikos problema** – netinkamai padarytas sprendimas ar atliktas veiksmas, pažeidžiant etikos normas.

**Etiškas sprendimas** – tai geras, teisingas, visuomenės daugumos puoselėjamoms vertybėms neprieštaraujantis sprendimas.

**Interesų konfliktas** – situacija, kai darbuotojas atlikdamas savo pareigas vykdo pavedimus ir priima sprendimus susijusius su jo privačiais interesais

**Viešieji visuomenės (valstybės) interesai** – visuomenės (valstybės) suinteresuotumas Visuomenė tikisi, kad darbuotojas į darbą žiūrės kaip į pašaukimą.

**Kompetencija** – funkcinis gebėjimas adekvačiai atlikti tam tikrą veiklą, turėti jai pakankamai žinių, įgūdžių, energijos.

**Vertybė** – idėjos ir įsitikinimai formuojantys, skatinantys žmogaus būvį ar elgseną.

**Tolerancija** – pakantus gerbimas kitos nuomonės, požiūrių, įsitikinimų, tikėjimo.

# SKYRIUS

**KODEKSO TIKSLAI IR UŽDAVINIAI**

1. Etikos kodekso paskirtis nustatyti tolerancijos ribas lopšelio-darželio darbuotojų tarpusavio santykiuose, išryškinti akademinės etikos požiūriu teisingą elgesį, išvengti neetiško elgesio pasireiškimų:
	1. formuoti tėvų ir lopšelio-darželio darbuotojų suvokimą, jog etika būtina bet kurioje veikloje, bendravime. Ji svarbi didinant visuomenės pasitikėjimą lopšelio-darželio veikla, kuriant jos įvaizdį;
	2. esamiems ir naujai priimamiems darbuotojams padėti geriau suprasti, palaikyti ir puoselėti svarbiausias vertybes: teisingumą, sąžiningumą, pagarbą žmogui, toleranciją, profesinę, mokslinę bei pilietinę atsakomybę;
	3. skatinti darbuotojų suvokimą, jog etinis aspektas svarbi bet kurios veiklos sprendimo dalis, svarbi prielaida didinti visuomenės pasitikėjimą lopšelio-darželio veikla;
	4. padėti lopšelio-darželio darbuotojams vertinti ir spręsti konkrečias darbo situacijas, kuriose iškyla etinio pobūdžio klausimai;
	5. nustatant lopšelio-darželio bendruomenės tarnybinio, profesinio bei visuomeninio elgesio taisykles siekti, kad atskiro darbuotojo, ugdytinio veikla keltų asmens bei lopšelio-darželio garbę, būtų naudinga visuomenei ir valstybei;
	6. apsaugoti darbuotojus, ugdytinius nuo veiksmų, galinčių pakenkti asmens bei lopšelio-darželio bendruomenės prestižui.
	7. užtikrinti, kad visų lopšelio-darželio bendruomenės narių tarpusavio santykiai būtų pagrįsti tolerancijos ir pagarbos vienų kitiems principais.

# SKYRIUS

**PAGRINDINIAI ETIKOS PRINCIPAI IR LOPŠELIO-DARŽELIO BENDRUOMENĖS ETIKOS NORMOS**

1. *Pagarbos principas.*Vadovaudamasis šiuo principu, darbuotojas pripažįsta, kad bendravimas su vaikais, jų tėvais (globėjais, rūpintojais), kitais šeimos ir lopšelio-darželio bendruomenės nariais grindžiamas asmens orumo ir nelygstamos vertės pripažinimu bei pasitikėjimu, taip kuriant saugią, atvirą, savivertę ir kūrybiškumą skatinančią atmosferą.
2. *Teisingumo principas.*Vadovaudamasis šiuo principu, darbuotojas pripažįsta vaikų ugdymosi poreikių įvairovę, atsižvelgia į kiekvieno mokinio socialinės, kultūrinės aplinkos ypatumus ir yra nešališkas, vertindamas kiekvieno vaiko pasiekimus ir pažangą, ugdymosi poreikius, vaikų ar jų grupių dalyvavimą bendruomenės gyvenime, spręsdamas konfliktus.
3. *Žmogaus teisių pripažinimo principas.*Vadovaudamasis šiuo principu, darbuotojas nepažeidžia vaiko teisių ir teisėtų interesų, vadovaujasi lygiateisiškumo ir nediskriminavimo nuostatomis ir siekia, kad socialiniai, rasiniai, kalbiniai, religiniai arba kiti veiksniai nedarytų įtakos jo elgesiui profesinėje veikloje.
4. *Atsakomybės principas.*Vadovaudamasis atsakomybės principu, darbuotojas veikia kaip profesionalas, nuolat tobulina savo profesines kompetencijas, reikalingas siekiant kokybiškai atlikti pedagoginį darbą – ugdyti remiantis kiekvieno mokinio gebėjimais, ugdymosi poreikiais ir polinkiais.
5. *Sąžiningumo principas.*Vadovaudamasis sąžiningumo principu, darbuotojas teikia teisingą informaciją apie savo patirtį, profesinę padėtį ir kompetenciją, savo profesinėje veikloje sąžiningai naudoja išteklius, vadovaujasi švietimo lopšelio-darželio vidaus tvarkos taisyklėmis, nepiktnaudžiauja nei savo padėtimi, nei mokinio (mokinių) pasitikėjimu, jų nenaudoja asmeninės naudos tikslais.
6. *Atidos ir solidarumo principas.*Vadovaudamasis atidos ir solidarumo principu, žmogiškojo solidarumo nuostatomis, darbuotojas bendrauja su vaikais, jų tėvais (globėjais, rūpintojais), kitais mokinio šeimos nariais, kolegomis ir bendruomene, siekdamas geros mokinių savijautos, savo empatija ir veiksmais įrodydamas suprantąs mokinio (mokinių) emocinę būseną.
7. ***Darbuotojai, pripažindami Etikos kodekso nuostatas ir pripažindami svarbiausias vertybes – kolegiškumą, saviraišką, profesinę kompetenciją, pagarbą kitokiai nuomonei, įsipareigoja:***

12.1. gerbti lopšelio-darželio bendruomenės piliečių teises ir pareigas,

12.2. vienodai tarnauti lopšelio-darželio bendruomenei, nepaisydamas amžiaus, lyties ir lytinės orientacijos, negalios, išvaizdos, rasės ir etninės priklausomybės, religijos, įsitikinimų, politinių pažiūrų;

12.3. visada veikti protingai ir teisingai, nepiktnaudžiauti jam suteiktomis galiomis;

12.4. būti nešališkas ir neturėti asmeninio išankstinio nusistatymo priimdamas sprendimą;

12.5. priimti apgalvotus ir teisėtus sprendimus, teisės aktų nustatyta tvarka užtikrinti savo veiksmų, sprendimų viešumą ir pateikti priimamų sprendimų motyvus;

* 1. teisės aktų nustatyta tvarka teikti reikiamą informaciją lopšelio-darželio bendruomenei ir kitiems asmenims. Oficiali informacija teikiama teisės aktų nustatyta tvarka, jei ji nėra ribojama arba konfidenciali;
	2. nepakenkti lopšelio-darželio reputacijai ir bendriesiems interesams vykdydamas bet kokią veiklą ir pagal galimybes prisidėti prie lopšelio-darželio keliamų tikslų įgyvendinimo;
	3. netoleruoti atvejų, kurie gali būti susiję su korupcija, sukčiavimu arba mėginimu daryti neteisėtą poveikį lopšelio-darželio bendruomenės nariui. Informacijos apie neteisėtus veiksmus arba aplaidumą atskleidimas nelaikomas lojalumo lopšelio-darželio principo pažeidimu;
	4. elgtis sąžiningai administravimo ir ugdymo veikloje;
	5. inicijuodamas ir (arba) vykdydamas projektus, siejamus su lopšelio-darželio vardu, užtikrina, kad projektai atitiktų lopšelio-darželio bendruosius interesus;
	6. elgtis nepriekaištingai, būti mandagiam, maloniam, paslaugiam ir tvarkingam;
	7. savo pareigas atlikti laiku, kokybiškai ir profesionaliai, nuolat tobulinti ir ugdyti savo profesinius gebėjimus, būti pažangus ir kūrybingas;
	8. būti tolerantiškas nuomonėms ir įsitikinimas, pagarbiai elgtis su lopšelio-darželio bendruomenės nariais ir kitais asmenimis;
	9. nežeminti lopšelio-darželio vardo girtavimu, narkomanija ir kitais visuomenei nepriimtinais, žalingais įpročiais;
	10. saugoti lopšelio-darželio turtą, nenaudoti jo politinei ir religinei veiklai, privačiam verslui arba asmeniniams poreikiams tenkinti ir neleisti to daryti kitiems asmenims;
	11. įsiklausyti ir išgirsti savo kolegas, ugdytinius;
	12. skleisti geriausią patirtį, dalytis ja su kolegomis ir perteikti ugdytiniams;
	13. skatinti palankią santykių, komandinio darbo atmosferą, savitarpio pasitikėjimą, nešmeižti, neapkalbinėti, neįžeidinėti, nedemonstruoti neigiamų emocijų;
	14. dalytis darbo patirtimi su kolegomis, ypač su mažesnę patirtį ir kvalifikaciją turinčiais bendradarbiais;
	15. nesutarimus su kolegomis stengtis išspręsti aptariant tarpusavyje;
	16. su vadovais elgtis pagarbiai, bendrauti korektiškai, vykdyti teisėtus jų nurodymus pasiliekant teisę turėti savo nuomonę visais klausimais ir ją taktiškai reikšti;
	17. neskelbti konfidencialios informacijos, kuri jam patikima tvarkyti (naudotis) darbo metu, jos neatskleisti, neprarasti ir neperduoti asmenims, neįgaliotiems jos sužinoti;
	18. nesutikimą su kolegų nuomone, pastabas dėl jų darbo rezultatų arba pedagoginės veiklos trūkumų stengtis išsakyti asmeniškai, nuomonę korektiškai, nekritikuojant jų asmeninių savybių, tarpusavio bendravimą grįsti mandagumu ir tolerancija;
	19. neatlikti veiksmų, kuriais daromas spaudimas kolegai arba ugdytiniams, siekiant nepelnyto įvertinimo arba norint nuslėpti nesąžiningus veiksmus;
	20. pagarbiai atsiliepti apie kolegos pedagoginius gebėjimus, teorines pažiūras ir asmenines savybes;
	21. objektyviai vertinti lopšelio-darželio bendruomenės narių ir ugdytinių ugdymo (si) pasiekimus, veiklą ir elgesį;
	22. nesinaudoti tarnybine padėtimi siekiant paveikti pavaldžius ar nepavaldžius asmenis priimti sau, savo šeimos nariams, draugams arba artimiesiems palankų sprendimą;
	23. ne darbo metu elgtis pagal visuotinai priimtas elgesio taisykles;
	24. ginčytinas problemas spręsti tarpusavyje, o neišsprendus ginčo pirmiausia kreiptis į lopšelio-darželio administraciją.
	25. etikos komisijos savo darbą atlieka vadovaudamasi patvirtintu etikos komisijos darbo reglamentu.

**IV ETIKOS KODEKSO PRIEŽIŪRA**

13. Etikos kodekso priežiūrą vykdo lopšelio-darželio direktorius, savo veikloje vadovaudamasis Etikos kodekso nuostatomis.

**V BAIGIAMOSIOS NUOSTATOS**

14. Etikos kodeksas skelbiamas viešai lopšelio-darželio stende ir interneto svetainėje [www.kretingoszilvitis.lt](http://www.kretingoszilvitis.lt)

15. Kiekvienas bendruomenės narys privalo savo veikloje vadovautis šiuo Etikos kodeksu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_